钦定古今图书集成/理学汇编/文学典/第112卷 > 高秉忠
## 钦定古今图书集成/理学汇编/文学典/第112卷 > 高秉忠

按《武进县志》：“秉忠，字恕行，万历壬子举人。先是乡先
达邀慈谿刘行素设教于钟楼寺，从者百人。刘后辞
归，门下邹之麟请问：先生去宜师何人？刘曰：‘必高恕
行’。邹遂率诸人师之。邹固不可一世者，独心折恕行。
壬子乡试，学臣命诸士在省候榜，时榜首张玮也。一
榜中高，门下中式十七人，例鹿鸣宴，五魁席堂上，馀”
坐两廊。《玮白》之，监临以“弟子不可先师”，命移高席，亦
宴堂上。十七人皆向高告坐，一时荣之。